钦定古今图书集成/明伦汇编/官常典/第092卷 > 定僖穆王宗朴
## 钦定古今图书集成/明伦汇编/官常典/第092卷 > 定僖穆王宗朴

按《宋史濮王传》：“濮王允让次子宗朴，为陇州防御使，
封岐国公。宗朴与英宗友爱，初诏英宗入居庆宁宫，
固辞。宗朴率近属敦劝乃入。治平中，建濮王园庙，宗
朴遂拜彰德军节度使，封濮国公，奉王后。神宗即位，
加同平章事兼侍中，进封濮阳郡王。薨赠太师、中书
令，追封定王，谥僖穆。子仲佺。仲佺父殁，不食者数日。”
母葬，时天大雪，步泥中扶翼，道路叹恻。以润州观察
使卒，赠开府仪同三司。